
Здравейте!


В момента притежавам само B категория от 29.11.2018г и бих искал да карам камионче пътна помощ с единична или двойна платформа абсолютно легално във и извън страната без някакви “вратички” в системата, от които да съм на тръни постоянно.


Обръщам се към вас, за да видя дали правилно съм разбрал когато съм чел насам-натам


точно, за да ме коригирате ако греша някъде. 


Доколкото си изясних сам:


-B категория е за мпс до 3.5 тона обща маса (колата+товара в нея)


-B+E категория е за мпс до 3.5 тона + ремарке до 3.5 тона (общо маскимално колата+ремаркето с целия им товар да не е повече от 7 тона състава?)


-C1 категория е за мпс което надвишава 3.5 тона, но е под 7.5 тона


——Също тук има бонус с тази категория- може да се закачи ремарке до 750кг


Значи ако си с C1 с ремарке- не трябва да надвишаваш 8250кг на целия състав в натоварено състояние.


-C1+E е за теглещо мпс до 7.5 тона, и ремарке над 750кг, като състава на двете не трябва да е над 12 тона (дефакто ако теглещото мпс е точно максималните 7.5 тона, МАКС 4.5 тона може да се тегли?)


—–Също тук това, което се тегли (примерно еденична платформа с кола на нея) в натоварено състояние не трябва да надвишава като килограми возилото дето дърпа в НЕнатоварено състояние?


————-Примерно двойна плаформа с двете коли на нея общо да са 5 тона, а пък пътната помощ празна-без да има кола на нея да е 4 тона по документи (в ненатоварено състояние) тогава това се счита за нарушение ? 


Както и когато имаш C1+E можеш да караш кола до 3.5 тона с B категория и да теглиш ремарке над 3.5 тона като максималната маса на състава от колата и ремаркето не трябва да е повече от 12 тона?


Тук не важи ли пак правилото ремаркето в натоварено състояние да не тежи повече от теглещото мпс в ненатоварено състояние? (демек тегло по документи?)


Също така може ли някой компетентен да обясни как съществуват пътни помощи от един и същ модел, марка, година и тн. (абсолютно идентични возила), някои регистрирани да се карат с B категория, други да могат да се карат само с C1 или C?


Тези регистрирани за B да разбирам, че не могат да качват тежки коли, за да пътната с колата на нея да не надвишава 3.5 тона?


Някои хора казват, че по-новите модели пътни помощи, които са с алуминиева рама и не тежат много става да ги регистрират с B категория и могат да си позволят да превозват малко по-тежки коли, като отново гледат пътната с колата на нея да не надвишават 3.5 тона


Докато старите не-алуминиеви модели са тежки и ако са регистрирани с B кат. могат да си позволят да возят само леки, двуврати, малки коли, за да, отново, да не надминат тези 3.5 тона обща маса. 


Ще съм много благодарен ако някой, който е наясно прочете молбата ми и провери дали съм разбрал правилно законите кое-кога и как се случват нещата.


Благодаря ! 


 

С кои категории за мпс (B+E / C1 / C1+E) какви килограми мога да разкарвам? Четох из нета, но все още ми е трудно да си изясня всичко.
======================================================================================================================================

 

госпожо Митова след прочита ви на горе изложеното от Вас , и след като категоричното ви съгласие с по горе изложеното от господин Димитров , Бих искал да вметна вашите не съответствия по разсъжаването на категория В+Е г-н Димитров излаго правилно какво включва в един състав за категорията В+Е но пропуска допостимата маса на състава не трябва да превишава 4 280 кг а не както г-н Димитров споменава до 7 500 кг в този контекст водач с категория В+Е задължително трябва да претижава дигитална карта , поподайки в графата за водач на мпс с композиция с състав над 3 500 кг , е този казус все още не е уточнен и плува в неотрални води 


с уважение Димо Козаров




Здравейте, г-н Димитров, 


по-долу цитирам приложимите разпоредби от Закона за движение по пътищата, като правилно сте разбрал различните категории –  

 “категория В – моторни превозни средства с допустима максимална маса, която не надвишава 3500 kg, проектирани и конструирани за превоз на не повече от 8 пътници плюс водача; моторните превозни средства от тази категория могат да образуват състав с ремарке с допустима максимална маса, която не надвишава 750 kg; без да се нарушават разпоредбите на правилата за одобряване на типа за съответните превозни средства, моторни превозни средства от тази категория могат да образуват състав с ремарке с допустима максимална маса, надвишаваща 750 kg, при условие че допустимата максимална маса на състава не надвишава 4250 kg;  

7. категория ВЕ – без да се нарушават разпоредбите на правилата за одобряване на типа за съответните превозни средства, състав от пътни превозни средства, с теглещо превозно средство от категория В и ремарке или полуремарке, когато допустимата максимална маса на ремаркето или полуремаркето не надвишава 3500 kg;  

8. категория С1 – моторни превозни средства, различни от тези в категории D1 или D, с допустима максимална маса над 3500 kg, но не по-голяма от 7500 kg, които са проектирани и конструирани за превоз на не повече от 8 пътници плюс водача; моторните превозни средства от тази категория могат да образуват състав с ремарке с допустима максимална маса, която не надвишава 750 kg;  

9. категория С1Е:  

а) без да се нарушават разпоредбите на правилата за одобряване на типа за съответните превозни средства, състав от превозни средства с теглещо превозно средство/влекач от категория С1 и ремарке или полуремарке с допустима максимална маса на ремаркето или полуремаркето над 750 kg, при условие че допустимата максимална маса на състава не надвишава 12 000 kg;  

б) без да се нарушават разпоредбите на правилата за одобряване на типа за съответните превозни средства, състав от превозни средства с теглещо превозно средство от категория В и ремарке или полуремарке с допустима максимална маса на ремаркето или полуремаркето над 3500 kg, при условие че допустимата максимална маса на състава не надвишава 12 000 kg”.


Поздрави,  

адв. Николина Митова  

0898 303092


